tartuNLP/wikipedia-smugri-20251201 huggingface dataset:
Gillian Apps

Gillian Apps (s. 2. marraskuuta 1983 North York, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti joka kerta kultaa. Maailmanmestaruuskilpailuissa hän pelasi kahdeksan kertaa ja voitti niissä kolme kultamitalia.
Apps voitti CWHL-liigan mestaruuden Brampton Thunderin joukkueessa vuonna 2008.
Apps avioitui yhdysvaltalaisen jääkiekkoilijan Meghan Dugganin kanssa syyskuussa 2018.
Gillian Appsin isoisä Syl Apps sr ja isä Syl Apps jr pelasivat jääkiekkoa NHL:ssä ja veli Syl Apps III alemmissa sarjoissa. Hänen serkkunsa Darren Barber on soudun olympiavoittaja.
Ftalonitriili

Ftalonitriili eli 1,2-disyanobentseeni tai o-disyanobentseeni (C8H4N2) on aromaattisiin nitriileihin kuuluva orgaaninen yhdiste. Yhdistettä käytetään orgaanisen kemian synteeseissä, erityisesti valmistettaessa väriaineita. Ftalonitriili on isoftalonitriilin ja tereftalonitriilin isomeeri.
Ominaisuudet, valmistus ja käyttö.
Huoneenlämpötilassa ftalonitriili on valkoista, kellertävää, ruskehtavaa tai ruskeaa. Yhdiste liukenee vain hieman veteen ja paremmin orgaanisiin liuottimiin kuten etanoliin, dietyylieetteriin, asetoniin ja bentseeniin. Kuumennettaessa yhdistettä yli sulamispisteensä se reagoi muodostaen polymeerin. Ftalonitriili on myrkyllistä.
Tyypillinen tapa valmistaa ftalonitriiliä teollisessa mittakaavassa on o-ksyleenin ammoksidaatio, jossa se reagoi hapen ja ammoniakin kanssa noin 480 °C:n lämpötilassa. Katalyytteinä reaktiossa käytetään metallien kuten vanadiinin, antimonin, kromin ja molybdeenin oksidien seosta. Muita valmistustapoja ovat ftaalihapon ja sen johdannaisten kuten ftaalianhydridin, ftaaliamidin tai ftaali-imidin reaktio ammoniakin kanssa 300–500 °C:n lämpötilassa. Tässä menetelmässä katalyyttinä käytetään toriumin, kuparin, berylliumin, zirkoniumin tai volframin oksideja.
Ftalonitriiliä käytetään väriaineiden valmistuksessa. Kuumennettaessa sitä metalli-ionien läsnä ollessa muodostuu ftalosyaniinijohdannaisia esimerkiksi kupariftalosyaniinia. Ftalosyaniinista valmistetaan myös optisia kirkasteita, valokuvauskemikaaleja ja voiteluaineita. Yhdistettä voidaan myös käyttää hyönteismyrkkynä.
Luettelo Suomen taajamista 1960

Tämä artikkeli on luettelo Suomen taajamista vuonna 1960 tehdyn taajamarajauksen mukaan. Tilastolliset taajamat määrittelee Suomessa Tilastokeskus. Vuonna 1960 tehtiin Suomen historian ensimmäinen taajamarajaus. Kunta-sarake kertoo, missä kunnassa taajama pääosin sijaitsee. Sen jälkeen on lisäsarake, joka kertoo, minkä muiden kuntien alueelle useamman kunnan alueella sijaitsevat taajamat ulottuvat. Suluissa on eritelty kussakin kunnassa asuvan taajamanosan väkiluku. Kaupungit on merkitty lihavoituna ja kauppalat "kursivoituna".
Tilastollisten taajamien nimenannossa pääperiaatteena oli vuoteen 1990 asti, että hallinnollisten kaupunkien tai kauppaloiden suurimpien taajamien nimenä on vuonna 1960 "Keskusta (kaupunki/kauppala)" tai vuodesta 1970 "Keskustaajama (kaupunki/kauppala)" ja hallinnollisten kuntien suurimpien taajamien nimenä "Kirkonkylä (kunta)". Vuonna 1995 käytäntö muuttui, ja siitä alkaen nimet ovat olleet kaupungeissa "X:n keskustaajama" ja muissa kunnissa "X:n kirkonkylä".
Armeijaryhmä Afrikka

Armeijaryhmä Afrikka () oli Saksan maavoimien Pohjois-Afrikassa ollut armeijaryhmä, joka perustettiin 22. helmikuuta 1943. Armeijaryhmän esikunta muodostettiin saksalais-italialaisen panssariarmeijan ja osasto Tunisian johto-osista. Joukkoina olivat Italian 1. armeija ja Saksan 5. panssariarmeija. Ryhmän tehtävänä oli puolustaa Tunisiaa.
Kasserinen solassa kärsitty tappio, johti lopulta Tunisian taistelun tappioon. Tunisiassa olleiden akselivaltojen joukkojen antautuminen 13. toukokuuta 1943 päätti taistelut Afrikassa.
Komentajat.
Armeijaryhmän komentajina olivat:
Jääkiekon maailmanmestaruuskilpailut 2019 – Lohko B

Jääkiekon maailmanmestaruuskilpailujen 2019 B-lohkossa pelasivat Ruotsi, Venäjä, Tšekki, Sveitsi, Norja, Latvia, Itävalta ja Italia.
Sarjataulukko.
&lt;section begin="blohko"/&gt;&lt;section end="blohko"/&gt;
"Mainitut kellonajat ovat paikallista aikaa (UTC+2)."
Danielle Goyette

Danielle Goyette (s. 30. tammikuuta 1966 Saint-Nazaire, Quebec) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti kahdesti kultaa. Naganon olympialaisissa 1998 hän oli turnauksen paras maalintekijä ja Salt Lake Cityn olympialaisissa 2002 hän oli syöttötilaston ykkönen. Maailmanmestaruuskilpailuissa hän pelasi yhdeksän kertaa ja voitti niissä kahdeksan kultamitalia. Vuoden 1994 MM-kilpailuissa hänet valittiin turnauksen tähdistökentälliseen. Hän pelasi 172 maaottelua ja teki niissä 114 maalia sekä 105 maalisyöttöä.
Goyette nimettiin IIHF Hall of Fameen vuonna 2013 ja Hockey Hall of Fameen vuonna 2017.
Jennifer Botterill

Jennifer Botterill (s. 1. toukokuuta 1979 Winnipeg, Manitoba) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa neljissä olympialaisissa ja voitti kolmasti kultaa. Maailmanmestaruuskilpailuissa hän pelasi kahdeksan kertaa ja voitti niissä viisi kultamitalia. Vuosien 2001 ja 2004 MM-kilpailuissa hänet valittiin turnauksen arvokkaimmaksi pelaajaksi. Vuoden 2001 kisoissa hän oli paras maalintekijä ja vuonna 2004 hän voitti pistepörssin. MM-kisojen syöttötilaston hän voitti vuosina 2004 ja 2005. Botterill pelasi maajoukkueessa kaikkiaan 184 ottelua, joissa hänen tehopisteensä olivat 65 + 109 = 174.
Seuratasolla Botterill edusti Harvardin yliopistoa, Toronto Aerosia ja Mississauga Chiefsiä.
Jennifer Botterillin veli Jason Botterill pelasi jääkiekkoa NHL:ssä ja on vuodesta 2017 lähtien ollut Buffalo Sabresin toimitusjohtaja.
Kesäkuussa 2025 Botterill valittiin Hockey Hall of Famen jäseneksi.
Canneseries

CANNESERIES on Cannesissa Ranskassa huhtikuussa 2018 käynnistynyt kansainvälinen tv-sarjoille omistettu festivaali. Se operoi osana MIPTV -tapahtumaa. Canneseries-festivaaleilla on kilpasarjat TV-sarjoille pitkä- ja lyhytkestoisilla jaksoilla sekä vuodesta 2023 alkaen myös dokumenttisarjoille. Festivaaleilla jaetaan myös muita palkintoja, muun muassa paras käsikirjoitus, paras musiikki ja paras roolisuoritus.
Suomalaiset sarjat ja henkilöt.
Lista festivaaleilla olleista suomalaisista televisiosarjoista sekä erikseen palkituista henkilöistä.
Becky Kellar

Becky Kellar (myöh. Duke, s. 1. tammikuuta 1975 Haldimand, Ontario) on kanadalainen jääkiekkoilija, pelipaikaltaan puolustaja. Hän pelasi Kanadan maajoukkueessa neljissä olympialaisissa ja voitti kolmasti kultaa. Maailmanmestaruuskilpailuissa hän pelasi seitsemän kertaa ja voitti niissä neljä kultamitalia.
Seuratasolla Kellar edusti Brownin yliopistoa, Beatrice Aerosia, Toronto Aerosia, Oakville Icea ja Burlington Barracudasia.
Ford Capri (1989)

Ford Capri on Fordin vuosina 1989–1994 Australiassa valmistama kaksiovinen cabriolet. Auto perustuu tekniikaltaan Mazda 323 -malliin, eikä sillä ole nimen lisäksi mitään yhteistä alkuperäisen vuosina 1968–1986 valmistetun Ford Caprin kanssa. Yhdysvalloissa mallia myytiin Mercury-merkkisenä.
Caprissa oli 1,6-litrainen moottori, joka oli aluksi saatavana vapaasti hengittävänä 84-hevosvoimaisena tai turboahdettuna 136-hevosvoimaisena versiona. Vuonna 1990 vapaasti hengittävän moottorin teho nousi 105 hevosvoimaan.
Capria valmistettiin yhteensä 66 279 kappaletta, joista 9 787 myytiin Australiassa.
Korsström

Korsström on muun muassa seuraavien suomalaisten henkilöiden sukunimi:
Moreno Valley

Moreno Valley on kaupunki Kaliforniassa Riversiden piirikunnassa. Se on suhteellisen uusi kaupunki, mutta sen nopea kasvu 1980-luvulta 2000-luvulle teki siitä piirikuntansa toiseksi suurimman kaupungin.
Historia.
Kaupungin alueella on ollut asutusta 2300 vuotta sitten. Kaupungissa on ainakin 200 eshistoriallista arkeologista kohdetta, joista valtaosa on kreosoottimyllykiviä. Kaupungista on löydetty myös kalliotaidetta. Ensimmäiset espanjalaiset tiedustelijat kohtsivat alueella shohoneja ja luiseñoja, joiden lisäksi alueella eli myös serranoja ja cahuilloja.
Alueelle alkoi muuttaa yhdysvaltalaisia vuonna 1850, kun Kalifornia liittyi Yhdysvaltoihin. Maanviljelijät saivat vetensä San Bernardino -vuorten Bear Valleystä, josta Frank Brownin omistama Bear Valley Land and Water Company -niminen yritys pumppasi sitä vuodesta 1883 lähtien. Samoihin aikoihin kaupunki sai nykyisen nimensä, joka viittaa Frank Browniin (sukunimi suom. 'ruskea', esp. "moreno"). Vuonna 1918 Yhdysvaltain ilmavoimat rakensi kaupunkiin tukikohdan, jossa aluksi koulutettiin lentäjiä mutta josta myöhemmin tuli täysi tukikohta.
1980-luvulla kaupunki kasvoi voimakkaasti osavaltion talouspyrähdyksen myötä, mikä vaikutti osaltaan siihen, että vuonna 1984 Edgemontin, Sunnymeadin ja Morenon yhteisöt yhdistyivät ja itsenäistyivät Moreno Valleyn kaupungiksi.
Väestö.
Vuoden 2010 väestönlaskennan mukaan kaupungissa oli 193 365 asukasta ja asukastiheys 1450,4 as./km2.Asukkaista 36 546 (18,9 %) oli ei-latinalaisamerikkalaisia valkoisia, 34 889 (18 %) mustia, 1721 (0,9 %) Amerikan alkuperäisasukkaita, 11 867 (6,1 %) aasialaisia, 1117 (0,6 %) tyynenmerensaarelaisia, 51 741 (26,8 %) muista roduista ja 11 061 (5,7 %) kahdesta tai useammasta rodusta. Latinalaisamerikkalaisia oli kaikista roduista 105 169 (54,4 %).
Kotitalouksia oli 51 592, joista 28 586:ssa (55,4 %) oli lapsia, 29 000 (56,2 %) oli yhdessä asuvia heteropareja, 9990:ssä (19,4 %) oli naimaton nainen ja 4191:ssä (8,1 %) oli naimaton mies. Naimattoia heteropareja oli 3627 (7 %), ja homopareja oli 375 (0,7 %). 6094 (11,8 %) kotitalouksista koostui yksin asuvista, ja 1611:ssä (3,1 %) oli yli 65-vuotias henkilö. Keskimääräinen kotitalouden koko oli 3,74 henkeä. Perheitä oli 43 181 (83,7 %), ja keskimääräinen perheen koko oli 3,99 henkeä.
Alle 18-vuotiaita oli 62 496 (32,3 %), 18–24-vuotiaita 23 563 (12,2 %), 25–44-vuotiaita 53 726 (27,8 %), 45–64-vuotiaita 41 446 (21,4 %) ja yli 65-vuotiaita 12 134 (6,3 %). Mediaani-ikä oli 28,6 vuotta. Sataa naista kohden oli 95,1 miestä.
Asuinrakennuksia oli 55 559 tiheydellä 416,7 neliökilometriä kohden. Niistä 33 393 (64,7 %) oli omistajien asuttamia ja 18 199 (35,3 %) vuokralaisten asuttamia.
Vuosina 2009–2013, kotitalouden mediaanitulot olivat 54 918 dollaria
Carla MacLeod

Carla MacLeod (s. 16. kesäkuuta 1982 Edmonton, Alberta) on uransa lopettanut kanadalainen jääkiekkoilija, pelipaikaltaan puolustaja. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi neljä kertaa ja voitti yhden maailmanmestaruuden. Vuoden 2009 maailmanmestaruuskilpailuissa hänet valittiin kisojen arvokkaimmaksi pelaajaksi. Hänet valittiin tähdistökentälliseen olympialaisissa vuonna 2006 ja maailmanmestaruuskisoissa vuonna 2009.
MacLeod voitti WWHL-liigan mestaruuden Calgary Oval X-Tremen joukkueessa vuosina 2007 ja 2008.
Nykyisin hän toimii Tšekin naisten jääkiekkomaajoukkueen päävalmentajana.
Vicky Sunohara

Vicky Sunohara (s. 18. toukokuuta 1970 Scarborough, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti kahdesti kultaa. Maailmanmestaruuskilpailuissa hän pelasi kahdeksan kertaa ja voitti niissä seitsemän kultamitalia.
Sunohara voitti Brampton Thunderin joukkueessa NWHL-liigan mestaruuden vuonna 2007 ja CWHL-liigan mestaruuden vuonna 2008.
Perhetaustaltaan Sunohara on japanilaista ja ukrainalaista syntyperää.
Georg Ferdinand Duckwitz

Georg Ferdinand Duckwitz (29. syyskuuta 1904 – 16. helmikuuta 1973) oli saksalainen diplomaatti. Hän työskenteli lähetystöavustajana Saksan miehittämässä Tanskassa toisen maailmansodan aikana. Syksyllä 1943 hän paljasti tanskalaisille Saksan suunnitelman juutalaisten pakkosiirtämiseksi Tanskasta ja osallistui järjestelyihin, joilla juutalaiset pelastettiin Ruotsiin. Hänen toimintansa ansiosta arviolta 95 prosenttia Tanskan juutalaisväestöstä välttyi pakkosiirrolta.
Duckwitz liittyi 1930-luvun alussa natsipuolueeseen, koska piti puolueen strasserilaisen siiven linjaa osittain samankaltaisena pohjoismaisten sosialistipuolueiden kanssa. Pian hän huomasi kuitenkin, ettei näin ollut, ja jätti työnsä puolueen ulkopoliittisella osastolla. Vuonna 1939 hänet palkattiin Saksan lähetystöön Kööpenhaminaan.
Syyskuussa 1943 Duckwitz sai tietää Saksan suunnitelmasta juutalaisten pakkosiirtämiseksi Tanskasta. Hän yritti ensin estää suunnitelman toteuttamisen ottamalla yhteyden viranomaisiin Berliinissä, mutta se ei onnistunut. Duckwitz matkusti Tukholmaan neuvottelemaan pääministeri Per Albin Hanssonin kanssa, ja Hansson lupasi että Ruotsi ottaa juutalaiset vastaan. Sitten Duckwitz ilmoitti asiasta Tanskan sosiaalidemokraattien puheenjohtajalle Hans Hedtoftille, joka välitti tiedon eteenpäin juutalaisyhteisöille ja rabbi Marcus Melchiorille. Lukuisa joukko eri yhteiskuntaluokkiin kuuluvia tanskalaisia osallistui operaatioon, jossa yli 7 200 juutalaista ja heidän 700 ei-juutalaista sukulaistaan pääsivät pakoon Ruotsiin Juutinrauman yli kalastusaluksilla, soutuveneillä ja kajakeilla.
1950-luvulla Duckwitz toimi Saksan liittotasavallan lähettiläänä Tanskassa. Hän osallistui Willy Brandtin kanslerikaudella neuvotteluihin, jotka johtivat Varsovan sopimuksen solmimiseen Länsi-Saksan ja Puolan välillä vuonna 1970.
Vuonna 1971 israelilaisen Yad Vashem -keskuksen perustama komissio nimesi Duckwitzin Vanhurskaaksi kansakuntien joukossa.
Double Dragon (videopeli)

Double Dragon () on Technōs Japanin kehittämä ja julkaisema beat 'em up. Peli on julkaistu vuonna kolikkopelinä, joka julkaistiin myöhemmin NES:ille, Master Systemille, Atari 2600:lle, Atari 7800:lle, Atari ST:lle, Amigalle, Amstrad CPC:lle, Commodore 64:lle, Game Boylle, Sega Mega Drivelle ja Atari Lynxille. Pelin eri versioilla on ollut useita eri julkaisijoita Euroopassa ja Pohjois-Amerikassa.
Vuonna 2003 pelistä julkaistiin uusi versio "Double Dragon Advance" Game Boy Advancelle. Jatko-osa "" julkaistiin vuonna 1988.
Mont Chateau State Park

Mont Chateau State Park on lakkautettu valtionpuisto, jonka vieressä on Cheat Lake, Monongalian piirikunnassa, Länsi-Virginiassa, Yhdysvalloissa.
Historia.
Kesäkuussa 1955 ostettiin alun perin noin 17 hehtaaria maa-aluetta. Sinne rakennettiin lomailurakennus ja se avattiin rannan rinnalle kesäkuun 7. päivänä vuonna 1958. Puiston käytössä lopulta epäonnistuttiin ja se suljettiin vuonna 1977.
Muuta.
Puisto on 322 metriä meren pinnan yläpuolella.
Saint-Amand-les-Eaux

Saint-Amand-les-Eaux on kunta Pohjois-Ranskassa Nordin departementissa Hauts-de-Francen alueella. Se sijaitsee Scarpejoen varrella, noin 15 kilometriä Valenciennestä luoteeseen.
Kunta on saanut nimensä alueella 600-luvulla vaikuttaneen Maastrichtin piispan Amand Maastrichtilaisen mukaan, joka perusti tänne Elnonin luostarin. 
Saint-Amand-les-Eaux on suosittu kylpyläkaupunki.
Cheat Lake

Cheat Lake on 21 kilometrin pituinen tekojärvi Cheatjoella Monongalian piirikunnassa, Länsi-Virginiassa, Yhdysvalloissa. Se oli alun perin nimeltään Lake Lynn, mutta Board on Geographic Names päätti virallisesti muuttaa nimen Cheat Lakeksi vuonna 1976. Cheat-järven pinta-ala on noin 7 km².
Järvellä on kolme venesatamaa, jotka sijaitsevat joen varrella. Ne ovat Edgewater Marina, Lakeside Marina ja Sunset Beach Marina.
Cheat Lake sijaitsee suoraan Masonin–Dixonin linjan reunalla. Se aloitti toimintansa 31. toukokuuta 1926. Järveä on mainostettu hyvänä matkailukohteena perheille.
Katso myös.
Mont Chateau State Park, lakkautettu puisto, joka sijaitsi lähellä Cheat Lakea.
Catherine Ward

Catherine Ward (s. 27. helmikuuta 1987 Montreal, Quebec) on kanadalainen jääkiekkoilija, pelipaikaltaan puolustaja. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi neljä kertaa ja voitti yhden maailmanmestaruuden. Vuoden 2013 MM-kilpailuissa hän oli syöttötilaston ykkönen ja hänet valittiin turnauksen tähdistökentälliseen.
Ward voitti Montreal Starsin joukkueessa CWHL-liigan mestaruuden vuonna 2012.
Cherie Piper

Cherie Piper (s. 29. kesäkuuta 1981 Toronto, Ontario) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kolmissa olympialaisissa ja voitti joka kerta kultaa. Maailmanmestaruuskilpailuissa hän pelasi neljä kertaa ja voitti yhden maailmanmestaruuden. Torinon olympialaisissa 2006 hän oli turnauksen paras maalintekijä.
Seuratasolla Piper edusti Dartmouth Collegea, Mississauga Chiefsiä, Calgary Oval X-Tremeä ja Brampton Thunderia.
Karl Gustaf Berg

Karl Gustaf Berg (7. tammikuuta 1845 Sortavala – 8. lokakuuta 1928 Sortavala) oli suomalainen juristi, Sortavalan pormestari ja moninkertainen valtiopäivämies. 
Bergin vanhemmat olivat kauppias Petter Berg ja Alexandra Lovisa Invenius ja puoliso vuodesta 1873 Maria Natalia Crohns. Filosofian tohtori, toimitusjohtaja Eero A. Berg oli heidän poikansa. Berg tuli ylioppilaaksi 1866, suoritti kameraalitutkinnon 1870 ja tuomarintutkinnon 1871. Hän palveli senaatissa, Viipurin hovioikeudessa ja kihlakunnanoikeuksissa vuodesta 1870 vuoteen 1877, jolloin hänestä tuli Sortavalan pormestari vuoteen 1893 asti. Sortavalan tuomiokunnan tuomarina Berg toimi 1893–1909 ja Suomen Pankin Sortavalan konttorin jäsenenä vuodesta 1897. Hän oli vuosina 1894–1900 Sortavalan kaupunginvaltuuston jäsen, toimien viisi vuotta valtuuston puheenjohtajana. Porvarissäädyssä Berg edusti Sortavalaa valtiopäivillä 1872, 1877–1878, 1882, 1891 ja 1894.
Chevrolet Captiva

Chevrolet Captiva on Chevroletin vuodesta 2006 lähtien valmistama crossover-tyyppinen automalli.
Chevrolet Captiva I (2006–2018).
Ensimmäisen sukupolven Captiva perustuu samalle Theta-pohjalevylle kuin sisarmallinsa Opel Antara, mutta on siitä poiketen seitsenpaikkainen. Australiassa ja muualla Tyynenmeren alueella Captivaa myytiin Holden-merkkisenä, Etelä-Koreassa puolestaan Daewoo Winstorm -nimisenä vuoteen 2011 saakka. Tämän jälkeen myös siellä mallia alettiin myydä Chevroletina.
Vuoden 2007 Euro NCAP -kolaritestistä Captiva sai tulokseksi neljä tähteä viidestä.
Pariisin autonäyttelyssä syksyllä 2010 esiteltiin erityisesti keulastaan uudistunut Captiva. Takavalojen laseista tuli läpinäkyvät. Uutena moottorina oli 3,0-litrainen (258 hv) V6-bensiinimoottori. Uudistettu malli ylsi nyt Euro NCAP -kolaritestissä täyteen viiteen tähteen.
Toinen kasvojenkohotus tuli vuoden 2015 lopulla, jolloin auto sai jälleen muutoksia keulan ilmeeseen. Myös kojelautaa uudistettiin. Mallin myynti Euroopassa kuitenkin päättyi, kun General Motors päätti lopettaa Chevrolet-merkkisten autojen myynnin Euroopassa. Vuonna 2018 Captivan korvasi useimmilla markkina-alueilla Chevrolet Equinox. 
Chevrolet Captiva II (2018–).
Toisen sukupolven Captiva esiteltiin marraskuussa 2018 Bogotan autonäyttelyssä. Malli on uudelleennimetty kiinalaisvalmisteinen Baojun 530, ja sitä myydään ainoastaan Etelä-Amerikassa ja Kaakkois-Aasiassa.
Moottorina on turboahdettu 1,5-litrainen (145 hv) bensiinimoottori ja voimansiirtona kuusivaihteinen manuaalivaihteisto tai portaaton CVT-automaattivaihteisto. Kaikki mallit ovat etuvetoisia.
Kauppakeskus Karuselli

Kauppakeskus Karuselli on Keravalla sijaitseva ostoskeskus. Ostoskeskus avattiin torstaina 1. marraskuuta 2018 Aleksintorin vanhalle kauppapaikalle. Kauppakeskuksessa on 26 liiketilaa, joiden pinta-ala on yhteensä noin 5 500 m². Ostoskeskuksen ankkuripalveluita on muun muassa K-Supermarket, Pizza Hut, Suomalainen kirjakauppa, Dna-kauppa, L'Mamma Meze, Instrumentarium, Tunnin kuva, Luckiefun’s, Normal ja Lindex. Ostoskeskus sijaitsee noin 500 m Keravan asemalta länteen. Ostoskeskuksen palveluiden lisäksi kauppakeskuksessa on useita vuokra-asuntoja ja 2 h maksuton pysäköintihalli.
Historia.
Kauppakeskuksen tilalla oli aiemmin ollut Aleksintorin ostoskeskus joka oli Keskon omistuksessa. Kesko omisti myös Aleksintorin naapurikorttelit jotka saivat ostoskeskuksen lailla purkutuomion. Viimeisinä vuosina Aleksintorin ostoskeskus oli tyhjillään ja siellä olleet liikkeet olivat lyhyillä vuokrasopimuksilla. Ennen rakennusten purkua ostoskeskukseen avattiin Purkutaide-näyttely Jouni Väänäsen johdolla. Purkujuhlat pidettiin syksyllä 2016, ja uuden kauppakeskuksen työt alkoivat korttelissa vanhojen talojen purkamisella. Varsinaisiin rakennustöihin päästiin loppuvuodesta 2016 ja kauppakeskus, asuinkiinteistöineen valmistui vuosien 2018-2019 vaihteessa.
Keravan Suomalainen kirjakauppa sulki ovensa perjantaina 30.12. 2023 kello 18 Torstaina 18.7. 2024 kello 10. kirjakaupan tilalle avattiin Tanskalainen halpakauppaketju Normal jonka avajaispäivänä jo kello yhdeksän jälkeen paikalle oli kerääntynyt pitkä jono ihmisiä
Fort Ward Park

Fort Ward Park on julkinen puisto, joka sijaitsee Rich Passagen -salmen varrella Bainbridge-saaren eteläpäässä Washingtonissa. Fort Ward Park sijaitsee samalla alueella, jossa entinen Fort Wardin sotilastukikohta sijaitsi. Puiston kokonaispinta-ala on noin 0,55 neliökilometriä.
Puistoalueeseen kuuluu kaksi piknik-aluetta.
Historia.
Vuonna 1903 Fort Ward otettiin virallisesti käyttöön laivaston merenkulkulinnoituksena, jonka ensisijaisena tavoitteena oli suojata Bremertonin laivastotelakkaa. Puistossa on kaksi tykkiä. Toisen maailmansodan aikana laivasto käytti linnoitusta radioasemana ja sotilaskouluna. Laivasto luopui linnoituksen käytöstä vuonna 1958. Kaksi vuotta myöhemmin puistoalueita hallinnoiva State Parks osti puiston itselleen. Puiston hallinta siirtyi Bainbridge Island Metro Park &amp; Recreation Districtille vuonna 2011.
Tasuku Honjo

Tasuku Honjo (; s. 27. tammikuuta 1942 Kioto, Japani) on japanilainen immunologi, joka sai vuonna 2018 Nobelin fysiologian tai lääketieteen palkinnon. Hän oli löytänyt tutkimuksissaan T-soluista PD-1-proteiinin, jonka blokkaamisella on saatu T-solut hyökkäämään syöpäsolujen kimppuun. Honjo oli uransa aikana Osakan ja Kioton yliopiston professori.
Elämä.
Tasuku Honjo syntyi Kiotossa vuonna 1942. Hän aloitti vuonna 1960 lääketieteen opinnot Kioton yliopistossa ja valmistui sieltä vuonna 1966.
Honjo työskenteli 1970-luvun alussa Yhdysvalloissa. Hän oli 1971–1973 tutkijana Washingtonin Carnegie-instituutin embryologian laitoksella ja 1973–1974 vierailevana tutkijana Yhdysvaltain terveysviraston alaisessa instituutissa. Japaniin Honjo palasi vuonna 1974, jolloin hän aloitti Tokion yliopiston lääketieteen laitoksen apulaisprofessorina. Hän väitteli vuonna 1975 lääkeainekemiasta tohtoriksi.
Honjo toimi vuodet 1979–1984 Osakan yliopiston lääketieteen professorina, ja vuonna 1984 hän siirtyi Kioton yliopistoon. Siellä hän teki uransa merkittävimmät löydökset. Vuonna 1992 Honjon johtama tutkimusryhmä löysi T-soluista PD-1-proteiinin. Ryhmä huomasi, että proteiini säätelee immunovastetta. Sen estämisen he uskoivat auttavan syöpien vastaisessa taistelussa.
Honjo oli vuodet 1996–2000 ja 2002–2004 Kioton yliopiston lääketieteen laitoksen johtaja. Hän eläköityi vuonna 2005 emeritusprofessoriksi. Hän on toiminut tämänkin jälkeen vierailevana professorina ja ollut 2012–2017 Shizuokan prefektuurin yliopistojen johtokunnan puheenjohtajana.
Merkitys ja tunnustukset.
Honjo on saanut urallaan useita merkittäviä palkintoja. Japanin akatemian keisarillisen palkinnon hän sai 1996, Japanin akatemian tiedepalkinnon 1996, Robert Koch -palkinnon 2012, Tang-palkinnon 2014 ja Kioto-palkinnon 2016. Nobelin fysiologian tai lääketieteen palkinnon Honjo jakoi vuonna 2018 James P. Allisonin kanssa. He ovat molemmat keksineet, miten ihmisen immuunijärjestelmän saa torjumaan syöpää. Honjon löytämän PD-1-proteiinin, joka jarruttaa T-solujen haluja hyökätä syöpäsolujen kimppuun. Proteiinin kohdistuneesta löydöstä saatiin vaikuttavia tuloksia vuonna 2010.
Gina Kingsbury

Gina Kingsbury (s. 26. marraskuuta 1981 Uranium City, Saskatchewan) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi kuusi kertaa ja voitti niissä kolme kultamitalia. 
Kingsbury voitti WWHL-liigan mestaruuden Calgary Oval X-Tremen joukkueessa vuosina 2007 ja 2008.
Laajasalon opisto

Laajasalon opisto on Helsingissä sijaitseva, käytännönläheisistä viestinnän ja taiteen alan koulutuksista tunnettu kansanopisto. Tämä maan johtava media-alan oppilaitos sijaitsee Yliskylän osa-alueella Laajasalossa. Opisto perustettiin Sörnäisissä vuonna 1907. Vuonna 1954 toiminta siirrettiin Laajasaloon. Opiston rehtorina toimii Juha Matti Holopainen.
Opintotarjonta.
Laajasalon opisto tarjoaa useita eri ammatillisia, viestinnän, taiteen ja yhteiskunnallisen alan kursseja sekä eri alojen lyhytkursseja ja suomen kielen opetusta. Opistossa voi hankkia valmiuksia jatkokoulutuksiin tai työllistyä eri aloille yhteiskunnassa. Koulutukset ovat vapaasta sivistystyöstä annetun lain mukaisia. 2000-luvulla viestinnän koulutuksen tarjontaa on laajennettu vastaamaan digitalisoitumiseen ja mediamaailman murrokseen. Opiston arvopohja nojaa kristillisen ihmiskäsityksen moderniin tulkintaan ja ihmisten tasa-arvoiseen kohtaamiseen.
Sarah Vaillancourt

Sarah Vaillancourt (s. 8. toukokuuta 1985 Fleurimont, Quebec) on kanadalainen jääkiekkoilija, pelipaikaltaan hyökkääjä. Hän pelasi Kanadan maajoukkueessa kaksissa olympialaisissa ja voitti molemmissa kultaa. Maailmanmestaruuskilpailuissa hän pelasi kuusi kertaa ja voitti yhden maailmanmestaruuden. 
Vaillancourt voitti CWHL-liigan mestaruuden Montreal Starsin joukkueessa vuosina 2011 ja 2012. Vuonna 2011 hänet valittiin Clarkson Cupin arvokkaimmaksi pelaajaksi. Yliopistovuosinaan hän pelasi Harvardin yliopiston joukkueessa.
Suomen urheilu 1951

Suomen urheilu 1951 käsittelee vuoden 1951 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
James P. Allison

James Patrick Allison (s. 7. elokuuta 1948 Alice, Texas, Yhdysvallat) on yhdysvaltalainen immunologi, joka on tutkinut T-solujen proteiineja. Hän on havainnut CTLA-4-proteiinin hillitsevän T-solujen toimintaa ja sen estämisen saavan immuunijärjestelmän hyökkäämään syöpäsolujen kimppuun. Allison sai vuonna 2018 Nobelin fysiologian tai lääketieteen palkinnon.
Elämä.
Nuoruus ja opiskelu.
James Allison syntyi Texasin Alicessa. Hänen isänsä Albert oli silmä-, korva-, nenä- ja kurkkusairauksiin erikoistunut lääkäri ja hänen äitinsä Constance kotiäiti. Jamesilla oli kaksi isoveljeä. Constance Allison kuoli lymfoomaan, kun James oli 11-vuotias. Jamesista kasvoi osittain äitinsä menetyksen takia itsenäinen teini. Hän joutui usein pärjäämään yksinään, sillä Albert-isä oli usein poissa, sillä hän toimi ilmavoimien lentokirurgina.
James Allison kiinnostui luonnontieteistä, kun hän oli 13-vuotias. Hän osallistui 15-vuotiaana Yhdysvaltain kansallisen tiedesäätiön järjestämään ohjelmaan. Siellä hän innostui biologiasta kasvitieteilijä Irwin Spearin opetuksen ansiosta.
Allison aloitti vuonna 1965 opiskelun Texasin yliopistossa, Austinissa. Hän suuntautui alkujaan lääketieteeseen, mutta hän vaihtoi pian luonnontieteisiin. Allison suoritti vuonna 1969 alemman korkeakoulututkinnon, ja sen jälkeen aloitti väitöskirjatutkimuksen biokemiassa. Tohtoriksi hän valmistui vuonna 1973.
Ura.
Väitöskirjan jälkeistä tutkimusta Allison teki vuosina 1974–1977 Scripps Research Institutessa. Vuodet 1977–1984 hän toimi Texasin yliopiston MD Anderson -syöpäkeskuksen apulaisprofessorina. Allison oli 1970-luvun aikana kinnostunut immuunijärjestelmän T-soluista, jotka auttavat kehoa puolustautumaan tunkeilijoilta. Allison ryhmineen löysi vuonna 1982 ensimmäisen proteiinin T-solun pinnalta.
Allison lähti vuonna 1985 Kalifornian Berkeleyn yliopistoon. Siellä hän toimi immunologian professorina ja Cancer Research Laboratoryn johtajana. Allisonin ryhmät tekivät 1990-luvulla useita merkittäviä tutkimustuloksia. Ryhmä osoitti vuonna 1992, että T-solut tarvitsivat toisen molekyylisignaalin CD28-proteiinilta toimiakseen täysin. Kaksi vuotta myöhemmin Allison havaitsi CTLA-4-reseptorin. Sen huomattiin jarruttavan T-solujen toimintaa. Allison kehitti sille vasta-aineen, joka voisi estää proteiinin jarruttavan vaikutuksen ja siten saada T-solut hyökkäämään syöpäsolujen kimppuun. 
Allison aloitti vuonna 2006 Memorial Sloan Kettering Cancer Centerin johtajana. Vuosina 2004–2012 hän toimi myös Weill Cornell Medicinen professorina. Vuonna 2012 hän aloitti MD Anderson -syöpäkeskuksen immunologian osaston johtajana.
Papinkaulus

Papinkaulus on pappien käyttämä vaatekappale.
Historia.
Irrotettavan papinkauluksen esitteli ensimmäisenä luultavasti pastori Donald McLeod, Skotlannin kirkon (presbyteerikirkon) pastori Glasgow'sta vuonna 1865.
Vuoteen 1840 mennessä anglikaaninen papisto oli saanut kehitettyä vaikutelman heidän ja maallisen yhteiskunnan välisestä erosta. Yksi ulkoinen merkki tästä oli erityisen papin asun käyttöönotto. Muutos oli saanut alkunsa vuosikymmeniä aiemmin mustaan takkiin ja valkoiseen solmioon pukeutumisella. 1880-lukuun mennessä tyyli oli muuttunut papinkaulukseksi, joka vakiintui nopeasti käyttöön.
Erään kuvauksen mukaan papinkauluksen ensimmäinen muoto "ei ollut mitään muuta kuin paidankaulus, joka käännettiin alas papin arkivaatteiden päälle noudattaen 1500-luvun lopulla alkanutta muotia. Maallikoiden alkaessa kääntää kauluksiaan, myös papit omaksuivat tämän tyylin."
McLeod'n Presbyteerikirkossa (Skotlannin kirkko) keksimä irrotettava papinkaulus omaksuttiin nopeasti muissa kristillisissä kirkkokunnissa, mukaan lukien anglikaaninen kirkko, ja myöhemmin metodistikirkossa, baptistikirkossa, katolisessa kirkossa ja luterilaisessa kirkossa. Yhdysvalloissa katolisten pappien oli pakko käyttää papinkaulusta vuodesta 1884 lähtien. 1960-luvulla useat papit ryhtyivät käyttämään papinkaulusta sutaanin sijaan monissa sellaisissa maissa, joissa katolilaisuus oli hallitseva uskonto.
Papinpaidan pystykauluksen päälle puettavaa valkoista pantaa saatetaan kutsua joskus englantia puhuvissa maissa koiran kaulapannaksi. Termi "roomalainen kaulus" vastaa papinkaulusta, erityisesti mallia, jossa mustan pystykauluksen alle asetettavan valkoisen pannan yläreuna jää esille, eikä nimitys välttämättä tarkoita, että kauluksen kantaja olisi roomalaiskatolinen. Kaulusten moninaisuus kertookin siitä, että kyse on ennen kaikkea tavasta pukeutua erottuvalla tavalla.
Papinkaulus Suomen evankelis-luterilaisessa kirkossa.
Lähtökohtaisesti papin on käytettävä papinkaulusta ollessaan virkatehtävässä. Kauluksia on useita erilaisia, mutta yleensä papinkauluksella tarkoitetaan valkoista pantaa kaulan kohdalla. Papin juhlapukuun, kaftaaniin, kuuluvat Ruotsissa ja Suomessa valkoiseen pantaan liittyvät liperit.
Suomen urheilu 1952

Suomen urheilu 1952 käsittelee vuoden 1952 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Nathan Brooks

Nathan Eugene ”Nate” Brooks (4. elokuuta 1933 Cleveland, Ohio – 14. huhtikuuta 2020) oli yhdysvaltalainen nyrkkeilijä ja olympiavoittaja.
Brooks voitti 18-vuotiaana 51 kilogramman painoluokassa olympiakultaa Helsingissä 1952, missä hän voitti kaikki viisi vastustajaansa, ensimmäisellä kierroksella isäntämaan Risto Luukkosen. Loppuottelussa hän voitti saksalaisen Edgar Baselin. Brooks kuoli 86-vuotiaana 14. huhtikuuta 2020.
Luettelo Pohjois-Amerikan aavikoista

Tämä on luettelo Pohjois-Amerikan aavikoista. Suurin osa Pohjois-Amerikan mantereen aavikoista sijaitsee maanosan länsilaidalla Kalliovuorten ja Sierra Madre Orientalin välissä.
Yleiskatsaus.
Seuraavassa on kolme suurta kuumaa ja kuivaa aavikkoa Pohjois-Amerikassa, kaikki sijaitsevat Lounais-Yhdysvalloissa ja Pohjois-Meksikossa. 
Chihuahuan aavikko on suurin kuuma aavikko Pohjois-Amerikassa, joka sijaitsee Lounais-Yhdysvalloissa ja Pohjois-Meksikossa. Sen kokonaispinta-ala on 360 000 neliökilometriä.
Sonoran aavikko on aavikko, joka sijaitsee Lounais-Yhdysvalloissa ja Luoteis-Meksikossa. Se on toiseksi suurin kuuma aavikko Pohjois-Amerikassa. Sen kokonaispinta-ala on 310 000 neliökilometriä.
Mojaven aavikko on kuumin aavikko Pohjois-Amerikassa, joka sijaitsee pääasiassa Kaakkois-Kaliforniassa. Sen kokonaispinta-ala on 57 000 neliökilometriä.
Suurin kylmä aavikko on Great Basinin aavikko.
Koko lista.
Lista pohjoisesta etelään.
Julian Roosevelt

Julian Kean Roosevelt (14. marraskuuta 1924 New York, New York – 28. maaliskuuta 1986 Manhasset, New York) oli yhdysvaltalainen kilpapurjehtija ja olympiavoittaja.
Roosevelt voitti 6mR-veneluokassa olympiakultaa Helsingissä 1952. Hän kilpaili myös Lontoon kesäolympialaisissa 1948. Roosevelt kuoli 61-vuotiaana maksasyöpään.
Small Planet Airlines

Small Planet Airlines oli liettualainen charter-lentoyhtiö joka operoi lentoja pääosin Euroopassa ja Aasiassa. Yhtiö perustettiin vuonna 2008 ja sen toiminta päättyi talousvaikeuksiin 28. marraskuuta 2018, kun Liettuan ilmailuviranomainen perui yhtiön lentoluvat. 
Small Planet Airlines operoi Suomessa maakuntakentiltä, muun muassa Lappeenrannasta ja Porista. Yhtiö vastasi syksyllä 2018 Primera Airin konkurssin takia lentämättä jääneistä lennoista. 
Laivasto.
Lokakuussa 2018 yhtiön laivastoon kuului 29 lentokonetta. Laivaston keski-ikä oli tuolloin 14 vuotta. Toiminnan päättyessä marraskuussa 2018 aktiivikäytössä oli seitsemän lentokonetta.
John Morgan

John Adams Morgan (17. syyskuuta 1930 Oyster Bay, New York – 23. tammikuuta 2025) oli yhdysvaltalainen liikemies ja purjehduksen olympiavoittaja.
Morgan voitti 6mR-veneluokassa olympiakultaa Helsingissä 1952.
Morganin isoisä oli J. P. Morgan. Äitinsä puolelta hän on Yhdysvaltain presidenttien John Adamsin ja John Quincy Adamsin jälkeläinen.
SMS Tb 82F

SMS Tb 82F oli Itävalta-Unkarin laivaston Tb 82F -luokan torpedovene. Alus luovutettiin 1920 Versailles’n rauhansopimuksen mukaisesti Romanialle, joka nimesi sen "NMS Nălucaksi".
Valmistus.
Itävalta-Unkarin laivasto tilasi aluksen Danubiukselta Porto Réstä, missä köli laskettiin 30. lokakuuta 1913. Alus laskettiin vesille 11. elokuuta 1914 nimellä "SMS Tb 82F" ja valmistui 16. elokuuta 1916.
Palvelus.
"SMS Tb 83F" luovutettiin Romanialle 1920. Vuonna 1939 aluksen toinen 66 millimetrin tykki vaihdettiin 37 millimetrin tykkiin ja keskilaivaan asennettiin 20 millimetrin tykki. Toisen maailmansodan aikana alukselle asennettiin pääaseiksi kaksi 88 millimetrin tykkiä ja niiden lisäksi kaksi 20 millimetrin tykkiä, mutta torpedoputket jouduttiin poistamaan. Aluksen etukannen tykki poistettiin myöhemmin ja se korvattiin 20 millimetrin tykillä ja konekiväärillä. Alus palveli sodan aikana saattuetehtävissä 1941-1942 Mustanmeren länsirannikolla sekä Krimillä. Toisinaan alus suojasi miinoitusoperaatioita.
Alus upotettiin 20. elokuuta 1944.
SMS Tb 85F

SMS Tb 85F oli Itävalta-Unkarin laivaston Tb 82F -luokan torpedovene. Alus myytiin 1920 Portugalin laivastolle, joka nimesi sen "NRP Zêzereksi".
Valmistus.
Itävalta-Unkarin laivasto tilasi aluksen Danubiukselta, missä köli laskettiin 7. tammikuuta 1914. Alus laskettiin vesille 5. joulukuuta ja valmistui 19. joulukuuta 1915.
Palvelus.
Alus myytiin 1920 Portugalille, joka liitti sen laivastoonsa nimellä "NRP Zêzere". Alus tuhoutui siirron aikana 29. joulukuuta 1921.
SMS Tb 86F

SMS Tb 86F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Aveksi".
Valmistus.
Itävalta-Unkarin laivasto tilasi aluksen Danubiuksen telakalta Porto Réstä, missä köli laskettiin 26. tammikuuta 1914. Alus laskettiin vesille 19. joulukuuta 1914. Italian liityttyä ensimmäiseen maailmansotaan alus hinattiin Porto Réstä Pulaan, missä se voitiin viimeistellä sotatoimien häiritsemättä. Siirron aiheuttaman viivästyksen vuoksi alus valmistui vasta 23. toukokuuta 1916.
Palvelus.
Vuonna 1917 aluksen toinen 6,6 senttimetrin tykki korvattiin 6,6 senttimetrin ilmatorjuntatykillä. Alus myytiin 1920 Portugalille, joka liitti sen laivastoonsa nimellä "NRP Ave".
Alus haaksirikkoutui 1940.
SMS Tb 88F

SMS Tb 88F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Cávadoksi".
Valmistus.
Itävalta-Unkarin laivasto tilasi aluksen Danubiukselta, missä köli laskettiin 7. maaliskuuta 1914. Alus laskettiin vesille 24. huhtikuuta 1915 ja valmistui 30. marraskuuta.
Palvelus.
Alus myytiin 1920 Portugalille, joka liitti sen laivastoonsa nimellä "NRP Cávado".
Alus haaksirikkoutui 29. joulukuuta 1921.
SMS Tb 89F

SMS Tb 89F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Sadoksi".
Valmistus.
Itävalta-Unkarin laivasto tilasi aluksen Danubiukselta, missä köli laskettiin 13. toukokuuta 1914. Alus laskettiin vesille 12. toukokuuta 1915 ja valmistui 1. maaliskuuta 1916.
Palvelus.
Alus myytiin 1920 Portugalille, joka liitti sen laivastoonsa nimellä "NRP Sado".
Alus poistettiin alusluettelosta 1940.
SMS Tb 90F

SMS Tb 90F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Liziksi".
Valmistus.
Itävalta-Unkarin laivasto tilasi aluksen Danubiukselta, missä köli laskettiin 9. syyskuuta 1914. Alus laskettiin vesille 28. toukokuuta 1915 ja valmistui 8. elokuuta 1916.
Palvelus.
Alus myytiin 1920 Portugalille, joka liitti sen laivastoonsa vuonna 1921 nimellä "NRP Liz". Aluksen suunniteltu aseistus oli yksi Skodan valmistama 66 millimetrin tykki, mutta myöhemmin alukselle asennettiin lisäksi yksi Hotckissin 57 millimetrin tykki ja neljä 18 tuuman torpedoputkea. Alus kuului lämmittäjien ja torpedohenkilöstön kouluttamiseksi koottuun laivueeseen.
Alus poistettiin alusluettelosta 1934.
SMS Tb 91F

SMS Tb 91F oli Itävalta-Unkarin laivaston Tb 82F -luokan torpedovene. Alus myytiin 1920 Portugalille, joka nimesi sen "NRP Mondegoksi".
Valmistus.
Itävalta-Unkarin laivasto tilasi aluksen Danubiukselta, missä köli laskettiin 24. marraskuuta 1914. Alus laskettiin vesille 21. kesäkuuta 1915 ja valmistui 11. heinäkuuta 1916.
Palvelus.
Alus myytiin 1920 Portugalille, joka liitti sen laivastoonsa vuonna 1921 nimellä "NRP Mondego". Aluksen suunniteltu aseistus oli yksi Skodan valmistama 66 millimetrin tykki, mutta myöhemmin alukselle asennettiin lisäksi yksi Hotckissin 57 millimetrin tykki ja neljä 18 tuuman torpedoputkea. Alus kuului lämmittäjien ja torpedohenkilöstön kouluttamiseksi koottuun laivueeseen.
Alus poistettiin alusluettelosta 1938.
Suomen urheilu 1953

Suomen urheilu 1953 käsittelee vuoden 1953 merkittäviä uutisia ja tapahtumia suomalaisessa urheilussa.
Vuoden urheilija.
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Erillisellä naisten listalla kuusi parasta olivat:
Auraprint

Auraprint on Turussa toimiva graafisen alan yritysryhmä, joka on nykyisin erikoistunut tuote-etikettien, muiden tarrojen, kilpien ja lääkepakkauskoteloiden valmistukseen. Auraprintin historia juontaa juurensa vuosina 1880–1964 Turussa ilmestyneeseen "Uusi Aura" -sanomalehteen, jonka kirjapaino eriytettiin vuonna 1962 pari vuotta myöhemmin konkurssiin menneestä lehtiyhtiöstä. Auraprint-konserni on vuodesta 2008 lähtien muodostunut yrityksistä Auraprint Oy ja Jaakkoo-Taara Oy.
Historiaa.
Auraprintin historia pohjautuu vuonna 1886 perustettuun kirjapainoon, joka alkoi julkaista "Aura"-lehteä. Myöhemmin lehti jatkoi toimintaansa nimellä "Uusi Aura". Marraskuun manifestin aikoina vuonna 1905 Turun Suomalaisena Kirjapaino- ja Sanomalehtiyhtiönä tunnettu yritys muutti Aurakadun ja Yliopistonkadun kulmaan valmistuneeseen jugendtyyliseen Priman taloon, joka yhä seisoo Turun Kauppatorin kulmalla. Auraprint toimi myöhemmin Iso-Heikkilän Akselintiellä, ja sen nykyinen osoite on Tiemestarinkatu 3 Runosmäessä. Jaakkoo-Taara toimii Turun keskustan lähellä Iso-Heikkilässä, Tukholmankadun ja Ruissalontien kainalossa.
Vuonna 1954 Auraprint aloitti rullasta irrotettavien ketjulomakkeiden tuotannon, joka kehittyi 1970-luvulla silloisessa automaattisessa tietojenkäsittelyssä tarvittujen atk-lomakkeiden tuotantoon. Auraprint tunnettiinkin pitkään lomakkeiden tekijänä, kunnes vuonna 1987 aloitettiin rullatarratuotanto, johon yrityksen nykyinen toiminta perustuu.
1990-luvulla Auraprint laajentui tuotemerkintäpalveluissa yritysostojen avulla. Se osti helsinkiläisen Paragon Tarran, turkulaisen Jaakkoo-Taaran ja lietolaisen Painoprisman. 2000-luvulla Auraprint laajeni kilpibisnekseen ostamalla Suomen Turvakilvet Oy:n.
Eevi Ihalainen

Eevi Ihalainen (s. 7. joulukuuta 1999 Lappeenranta) on suomalainen kauneuskilpailija ja Miss Suomi -kilpailun ensimmäinen perintöprinsessa vuodelta 2018. 
Ihalainen kirjoitti ylioppilaaksi Lappeenrannan Lyseon lukiosta keväällä 2018.
Soma (jumala)

Soma (Sanskrit: सोम) on hindulaisuudessa Kuun ja lääkkeen jumala. Puraanisessa mytologiassa Soma on kuujumala. Joissakin intialaisissa teksteissä Soma on Apsaran nimi.
Chandra, Indu, Atrisuta, Sachin, Taradhipa ja Nishakara ovat synonyymejä Somalle.
Chandra

Chandra (Sanskrit: चन्द्र) on kuujumala ja yksi yhdeksästä planeetasta (Navagraha) hindulaisuudessa. "Soma" on synonyyminen Chandralle. Toisia nimiä ovat Indu, Atrisuta, Sachin, Taradhipa ja Nishakara.
Häntä kuvataan nuorena ja kauniina ja pitäen nuijaa ja lootusta käsissään. Hindulaisessa mytologiassa Chandra on Budhan (Merkuriuksen) isä.
Altstadt Spandaun metroasema

Altstadt Spandaun metroasema on yksi Berliinin metron linjan U7 asemista. Asema sijaitsee Spandaun kaupunginosassa Berliinissä Spandaun vanhankaupungin alueella. Asema on avattu 1. lokakuuta 1984, kun linjaa laajennettiin Rohrdammin metroasemalta Rathaus Spandauhun asti. Asemalla ei ole hissejä. Raiteelta 1 junat lähtevät Rudowin suuntaan ja raiteelta 2 Rathaus Spandaulle.
Half-Earth

Half-Earth on E. O. Wilsonin kirjoittama vuonna 2016 ilmestynyt biodiversiteettiä ja luonnonsuojelua käsittelevä kirja. Wilson esittää, että puolet maapallon pinta-alasta muutettaisiin suojelualueiksi biologisen monimuotoisuuden säilyttämiseksi.
Kysy kirjastonhoitajalta

Kysy kirjastonhoitajalta on suomalaisten kirjastojen yhteinen palvelu. Mukana on kaupungin- ja kunnankirjastoja, erikoiskirjastoja ja tietopalveluryhmiä. Lista vastaajakirjastoista löytyy sivulta Vastaajakirjastot. Yleiset kirjastot ovat mukana maantieteellisesti koko Suomen alueelta Lapista etelään saakka. Mukana on myös erikoisaiheisiin erikoistuneita kirjastoja ja ryhmiä, esimerkiksi Eduskunnan kirjasto, musiikkikirjastovastaajat, Geologian tutkimuslaitoksen kirjasto. Vastaajakirjastoja on palvelussa yli 70 ja vastaajia yli 200 vuosittain. Kysymyksiä tulee palveluun kaikista aiheista. 
Kysy kirjastonhoitajalta -palvelussa on vastattu kysymyksiin vuodesta 1999. Kysymykset vastauksineen on tallennettu suurelta osin julkiseen arkistoon, jossa niitä voi käydä lukemassa. Vastauksia on luettavissa yli 60 000.
Vastausarkiston ajatuksena on tuoda tieto helposti myös muiden tiedontarvitsijoiden käyttöön. Siksi valmiita vastauksia voi selailla eri tavoin (uusimmat ensin, luetuimmat, peukutetuimmat, eniten kommentoidut). Tarjolla on haku ja sanalistaus, johon kerääntyvät asiasanat, joilla kysymys- ja vastausparit kuvaillaan.
Kysy kirjastonhoitajalta -palvelu kuuluu osana Kirjastot.fi-palveluihin. Kirjastot.fi tuottaa verkkopalveluita kaikkien suomalaisten kirjastojen käyttöön. Kirjastot.fi-palvelukokonaisuus on opetus- ja kulttuuriministeriön rahoittama. Kirjastot.fi vastaa Kysy kirjastonhoitajalta -palvelun tekniikasta ja sisällön valvonnasta sekä vastaamisen organisoinnista, mutta kirjastojen työntekijät hoitavat kysymyksiin vastaamisen. 
Kysy kirjastonhoitajalta toimii kolmella kielellä, suomeksi, ruotsiksi ja englanniksi. Vastauksia löytyy arkistosta toki muillakin kielillä italiasta saamen kielelle.
Kysy kirjastonhoitajalta -palvelun ydinajatuksena on tuoda tieto, sen etsiminen ja löytyminen kaikkien saavutettaville. Perustehtävä on viitata lähteisiin ja näin kertoa tiedonetsijälle, mistä kannattaa etsiä ja mikä on luotettava lähde. Kysymyksiin pyritään vastaamaan kolmen arkipäivän sisällä.
Xochipili

Xochipili tai Xochipilli oli taiteen, pelien, kauneuden, tanssin, kukkien ja laulun jumala asteekkien mytologiassa. Hänen vaimonsa oli ihminen nimeltä Mayahuel ja hänen kaksoissiskonsa Xochiquetzal. Hän oli myös homoseksuaalisuuden ja mies-prostituution suojelija.
Xochipilli, ”Kukkaisprinssi” on myös yksi kolmestatoista päivän tuntien vartijasta. Hänen kasvoilleen maalattu kuvio muistuttaa perhosta. Yksi hänen hahmoistaan on Macuilxochitl (“viisi kukkaa”). Hänellä on sauva, jonka kärki on upotettu ihmisen sydämeen eli elämän symboliin.
Ford EXP

Ford EXP on Fordin vuosina 1981–1988 valmistama coupé-korinen automalli, joka perustuu tekniikaltaan pohjoisamerikkalaiseen Ford Escortiin. Sitä myytiin lyhyen aikaa myös nimellä Mercury LN7. Mallin seuraajaksi tuli Ford Probe.
Moottorina oli aluksi sama 1,6-litrainen (70 hv) kuin Escortissa. Se ei antanut kummoista suorituskykyä, etenkin kun EXP oli noin 90 kiloa Escortia painavampi. Keväällä 1982 tuli saataville 80-hevosvoimainen versio, josta vuonna 1983 esiteltiin lisäksi 88-hevosvoimainen ruiskutusversio. Mercury LN7:n tuotanto päättyi kesällä 1983 alhaisten myyntilukujen vuoksi. 
Vuonna 1984 esiteltiin EXP Turbo, jossa moottorin teho oli 122 hevosvoimaa.
EXP kävi vuonna 1985 läpi kasvojenkohotuksen, jossa sitä nykyaikaistettiin muun muassa uusilla ajovaloilla, etusäleiköllä ja puskureilla. Uutena moottorina oli 1,9-litrainen (90/106 hv), jonka suurempitehoisen version teho nousi 115 hevosvoimaan vuonna 1987.
Mercury Topaz

Mercury Topaz on Mercuryn vuosina 1983–1994 valmistama ylemmän keskiluokan automalli, joka korvasi Mercury Zephyrin. Se oli ylellisempi versio Ford Temposta, joka perustuu pohjoisamerikkalaiseen Ford Escortiin. Topazin seuraajaksi tuli Mercury Mystique.
Mercury Topaz I (1983–1987).
Ensimmäisen sukupolven Topaz esiteltiin sisarmallinsa Ford Tempon kanssa vuonna 1983. Etuvetoisuutensa ansiosta autossa oli suuremmat sisätilat kuin takavetoisessa edeltäjässään Zephyrissä, vaikka ulkomitoiltaan Topaz olikin pienempi. Muotoilultaan mallit edustivat Fordin uutta tyylisuuntaa, joka näkyi myös myöhemmin esitellyssä Ford Tauruksessa.
Vuonna 1986 Topazia uudistettiin keulan ja perän osalta muun muassa uusin ajovaloumpioin. Mallivalikoimaa täydennettiin nelivetoisella versiolla. 
Mercury Topaz II (1988–1994).
Toisen sukupolven Topaz esiteltiin vuonna 1988. Autoa oli päällisin puolin uudistettu, mutta se perustui edelleen samalle pohjalevylle kuin alkuperäinen malli.
Nelivetoinen versio poistui mallivuoden 1991 valikoimasta. Vuonna 1992 Topaz sai muun muassa uuden etusäleikön.
Vice – vallan oikeat kasvot

Vice – vallan oikeat kasvot on vuonna 2018 ensi-iltansa saanut elämäkerrallinen draamakomediaelokuva, jonka on käsikirjoittanut ja ohjannut Adam McKay. Se kertoo Yhdysvaltain entisestä varapresidentistä Dick Cheneystä. Cheneyn roolia esittää Christian Bale ja muissa päärooleissa esiintyvät Amy Adams, Steve Carell, Sam Rockwell, Alison Pill ja Jesse Plemons.
"Vice" sai ensi-iltansa Yhdysvalloissa 25. joulukuuta 2018. Elokuvan ensi-ilta Suomessa oli 22. helmikuuta 2019.
Elokuva sai kahdeksan Oscar-ehdokkuutta vuoden 2019 gaalassa muun muassa parhaasta elokuvasta, ohjauksesta, miespääosasta (Bale), naissivuosasta (Adams), miessivuosasta (Rockwell) ja alkuperäisestä käsikirjoituksesta.
Christian Bale palkittiin Dick Cheneyn roolistaan parhaan musikaali- tai komediaelokuvan miespääosan Golden Globella.
Paizo Publishing

Paizo Publishing on yhdysvaltalainen Redmondissa toimipaikkaansa pitävä roolipelikustantaja, joka tunnetaan Pathfinder RPG -pelistä.
Lisa Stevens perusti Paizon vuonna 2002 jatkaakseen roolipeliaiheisten lehtien julkaisemista, joista Wizards of the Coast oli luopumassa leikatakseen kustannuksiaan.
Tieteisroolipeli Starfinder Roleplaying Game julkaistiin 17. elokuuta 2017.